
న్యూఢిల్లీ, ఏప్రిల్ 21: ఈ దేశంలో వితంతువుల మీద ప్రభుత్వానికి ఎలాంటి శ్రద్ధ లేదని సుప్రీంకోర్టు వ్యాఖ్యానించింది. వారి మేలు కోసం ప్రభుత్వం ఏమీ చేయాలనుకోదని.. తాము ఏవైనా ఆదేశాలు జారీ చేస్తే మాత్రం.. ‘కోర్టులు ప్రభుత్వాన్ని నడపడానికి ప్రయత్నం చేస్తున్నాయి అంటారు’ అని తీవ్ర వ్యాఖ్యలు చేసింది. ఉత్తరప్రదేశ్లోని బృందావనంలో సంక్షేమ గృహాల్లో ఉంటున్న వితంతువుల దుస్థితిపై దాఖలైన పిటిషన్ విచారణ సందర్భంగా.. జస్టిస్ మదన్ బి లోకూర్, జస్టిస్ దీపక్ గుప్తాలతో కూడిన ధర్మాసనం ఈ వ్యాఖ్యలు చేసింది. ఈ నెల 12-13 తేదీల్లో వితంతువుల పరిస్థితిని మెరుగుపరచడానికి సంబంధించి ఒక సమావేశాన్ని నిర్వహిస్తామని తెలిపి నిర్వహించకపోవడంపై మహిళా, శిశు సంక్షేమ శాఖకు కోర్టు రూ.లక్ష జరిమానా విదించింది.

newdhilly, epril 21: ee desamlo vitantuvula meeda prabhutvaaniki elanti shraddha ledani supreenkortu vyaakhyaaninchindi. vaari melu kosam prabhutvam emi cheyalanukodani.. taamu evaina aadesaalu jaarii cheste maatram.. ‘kortulu prabhutvaanni nadapadaaniki prayatnam chestunnayi antaaru’ ani teevra vyaakhyalu chesindi. uttarapradesloni brundaavanamlo sankshema gruhaallo untunna vitantuvula dusthitipai daakhalaina pitition vichaarana sandarbhamgaa.. justis madan bi lokur, justis deepak guptaalato kuudina dharmasana ee vyaakhyalu chesindi. ee nela 12-13 tedeello vitantuvula paristhitini meruguparachadaaniki sambandhinchi oka samavesanni nirvahistaamani telipi nirvahinchakapovadampai mahila, sishu sankshema saakhaku kortu roo.laksha jarimana vidinchindi.